K O R R A L D U S

Haapsalu,							       15. veebruar 2012 nr 102

Kasutusloa väljaandmine Jaani tänava 
kaugküttetrassi kasutamiseks

Läbi vaadanud Haapsalu Linnavalitsusele Põllumajandusameti (registrikood 70000071) volitusel OÜ Triaad Grupp (registikood 10422877) esindaja poolt 08.02.2012.a. esitatud kirjaliku taotluse nr 2955 Haapsalus Jaani tänava tänavamaale (katastritunnus 18301:005:0055) rajatud kaugküttetrassi (ehitisregistri kood 220609898) kasutamiseks kasutusloa saamiseks ning juhindudes ehitusseaduse §-dest 32-37, § 72, Haapsalu linna ehitusmääruse § 27, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :
1.	Anda välja kasutusluba Haapsalu linnas Jaani tänava tänavamaale (katastritunnus 18301:005:0055) rajatud kaugküttetrassi (ehitisregistri kood 220609898) kasutamiseks.
2.	Kasutusloale kanda ehitise kasutamise otstarbeks: Kaugkütte magistraaltorustik (22123).
3.	Korraldus teha teatavaks ehitise omanikule (Põllumajandusamet) korralduse koopia ja kasutusloa üle andmisega,  kasutusloa taotleja volitatud esindajale (OÜ Triaad Grupp, Ago Kullisaar) korralduse koopia ja kasutusloa koopia saatmisega e- posti teel (triaad@triaad.ee) ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
4.	Korraldus avalikustada väljapanekuga linnavalitsuse kantseleis.
5.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Urmas Sukles								
Linnapea			Erko Kalev
			Linnasekretär